  Виталий Пронин 12-тӥ-16-тӥ коньывуонэ Ижын ортчоз «Палэзян» фестиваль. 5-тӥ арзэ ни Удмурт шаер пумита быдэс фин-угор дуннеысь пӧртэм ансамбльёсты.Палэзян вакыт огазея вань фин-угор калыкъёсты. Угось палэзь та калыкъёслэн улоназы бадӟым инты басьтэ. Палэзь Удмуртилэн кунгураз но со сӥлы каремын, Ижкарлэн кунпусаз но пуксемын.Арысь аре «Палэзян» фестивале пыриськыны мылкыд карисьёслэн лыдзы будэ.- Ми доры вуозы Венгриысь «Юхол», Марий Элысь «Эрвел Марий» ансамбльёс, Комиысь Анна Немчинова кырӟась, возьмаськом Эстониысь сетуослэсь «Хыбехал» ансамбльззэс, - вера Эшъяськон юртысь фин-угор ёзысь методист Елена Келарева. - Шаерысьтымы но татчы трос гинэ коллективъёс пыриськозы. Концертысь кылыны луоз Кияса ёросысь Уддядиысь «Инвожо», Унур-Киясово пор гуртысь «Канде Кава» ансамбльёсты, Ижысь «Айкай» ансамблез но «Эктон корка» студиез.Фестиваль кыстӥськоз 4 нунал. Та дыр ӵоже куноос пумиськылозы Кузебай Герд нимо гимназиысь пиналъёсын, шулдыръяськозы Уддядиысь удмуртъёс дорын,  пыриськозы Ижысь «Рябиновый разгуляй» фестивале. Озьы ик Эшъяськон юртын  «Эктон корка» студия фин-угор эктонъёслы сӥзем ӝыт ортчытоз.15-тӥ коньывуонэ Чугун сюрес вылын ужасьёслэн культурая юртазы ортчоз бадӟым фин-угор концерт.«УД»   